
REFERAT DE APROBARE

[bookmark: _Hlk188264674]În vederea accesării de fonduri europene nerambursabile pentru realizarea obiectivului de investiţie “Construire Sală de sport la Școala Gimnazială nr.2, oraș Boldești-Scăeni “ propunem pregătirea documentației în vederea depunerii unei cereri de finanțare în cadrul Programului Regional Sud-Muntenia 2021-2027, Prioritatea 5 - O regiune educată, Obiectivul Specific RSO 4.2 - Îmbunătățirea accesului la servicii de calitate si incluzive în educație, formare și învățare pe tot parcursul vieții prin dezvoltarea infrastructurii accesibile, inclusiv prin promovarea rezilienței pentru educația și formarea la distanță și online (FEDR), Operațiunea B - Sprijin acordat învățământului PRIMAR ȘI SECUNDAR pentru îmbunătățirea accesului egal la servicii de calitate și incluzive în educație, inclusiv prin promovarea rezilienței pentru educația și formarea la distanță și online, Apel PRSM/310/PRSM_P5/OP4/RSO4.2/PRSM_A23.
Depunerea cererii de finanțare se va realiza doar prin sistemul informatic MySMIS2021/ SMIS2021+. 
În conformitate cu prevederile Ghidului Solicitantului aferent Programului Regional Sud-Muntenia 2021-2027, Prioritatea de investiție 5 - O regiune educată, sunt necesare o serie de documente obligatorii solicitate pentru a fi evaluate în etapa de evaluare tehnică și financiară.
Menționăm câteva documente necesare în vederea depunerii cererii de finanțare:
Documentația tehnico-economică (faza PT), întocmită conform legislației în vigoare, asumată de proiectant, se transmite în format electronic, pdf, sub semnatură electronică extinsă a reprezentantului legal al solicitantului sau a persoanei împuternicite a acestuia pentru asumarea conformității cu originalul a acesteia.
Autorizația de construire emisă în scopul execuției lucrărilor proiectului, în termen de valabilitate.
Obiectivul care va fi realizat în cadrul Programului Regional Sud-Muntenia 2021-2027 va fi aferent instituției de învățământ Școala Gimnazială nr.2, oraș Boldești-Scăeni, județul Prahova cu sediul pe strada Colinei, nr.40.
Având în vedere cele prezentate mai sus, am inițiat și supun spre aprobare Proiectul de hotărâre privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Construire Sală de sport la Școala Gimnazială nr.2, oraș Boldești-Scăeni “.
În speranţa aprobării, vă mulţumesc anticipat!
PRIMAR,
DINCĂ FLORIN IONUȚ

Consiliului Local al orașului Boldești-Scăeni
